Ing ngendi papan, wektu jaman biyen, saiki nganti tekan besuk kabeh wong padha nindakake tata krama, mung wae kudu eling papan siji lan sijine. Ngecakake tata krama iku kudu empan papan, aja nganti digebyah uyah. Anggone nindakake kudu ngelingi papane, kahanane, wektune, dicocogake karo kala mangsane. Kena diunekake salin jaman salin tatanan. Sing biyen dianggep becik, bokmenawa saiki bisa dianggep ala. Kang saiki ala bisa uga besuk kalebu becik.